Teño o expediente de Hector Moya.
Atoparon unha pistola sen rexistrar.
Estaba relacionada cun triplo homicidio en Nevada.
Por iso caeulle cadea perpetua en Victorville.
Dis que De Marco mandou a Gloria delatar a Hector Moya?
Deulle unha arma para poñer no cuarto de Moya
e que desaparecese para sempre.
Eu de ti, diríalle que confesase canto antes.
Se non é polo teu ben, polo do teu cliente.
Scott Glass quere ir ao funeral de súa avoa.
Dámoslle 24 horas.
Hai que informar a vítima.
Debe saber que o abusón do seu ex estará libre, aínda que sexa un día.
Sobre as 11,
a vítima estaba paseando o can polo parque.
O exmarido da vítima estábaa esperando.
A verdade sairá á luz.
E non serei eu nin o meu cliente quen te arrastre.
Teu pai ten un móbil no cárcere.
Non podo chamalo. Chama el cando apagan as luces.
Hoxe dislle que vou ir a Victorville velo.
Vou entrar coma o seu avogado e o de Hector Moya.
Vamos por comida, Eddie.
Axente James De Marco, da DEA.
Un pracer, señor Haller.
Que hostias fas no meu coche? Séguesme?
Non, non te sigo.
E o meu chofer?
Nin idea.
Perdoa, non quería asustarte.
Vin ver un avogado, Funaro, que intenta citarme.
E véxote entrando no seu despacho. Traballades xuntos?
Está ben?
Estou ben, Eddie. Dános un momento.
Que queres, De Marco?
Quero axudarche para que non a cagues ao grande.
E como?
Es de México, non si?
Nacín nos Ánxeles e crieime en México.
Sabes que en México non teñen leis nin medidas
para xulgar un adolescente coma un adulto?
Dá igual o que fagan, xúlganos coma menores.
Non poden seguir no cárcere logo dos 18.
É bo sabelo para cando vaia, pero exerzo aquí.
Por iso os cárteis recrutan adolescentes para asasinar.
Chámanlles sicarios.
Se os collen, cumpren un ano ou dous.
E cando fan 18 anos, volven ao traballo.
A que vén isto?
Con 16 anos, Hector Arrande Moya
admitiu nun xulgado de Tijuana que matara sete persoas.
Colgou e torturou tres nun soto para obter información.
Deixou un corpo no deserto cunha serpe arredor do pescozo.
Por iso lle chaman a Cobra.
Ese é o home que queres soltar.
Non, eu só quero que solten o meu cliente, Julian La Cosse.
Pero dígoche algo de Hector.
Queres que cumpra perpetua? Vai ao xulgado con todas as da lei.
Ao xulgado? Que gracioso.
Isto é unha guerra.
E tes que escoller un bando.
Hai sacrificios.
Vasme falar de escoller?
E Gloria Dayton? Foi unha escolla?
Foi un sacrificio? Sabes que?
Vai á merda, De Marco. Hai regras. Dereitos.
Fóra do coche.
Dennis Wojciechowski.
Que?
O investigador e a muller.
Se queren saber algo de min, que me veñan preguntar.
Non teñen que sacar expedientes e facer preguntas.
Estou aquí.
Sempre.
Seguro que está ben?
Perdoe, fun coller café. Para min que pechara a porta.
Tranquilo, Eddie. Lisquemos de aquí.
E non necesito café.
Bo día, Sr. Haller.
Boas. Quen é?
- Jessica, a bolseira. - Aínda temos bolseiras?
Si, seguimos ocupados, Mickey. E hai pan doce de Monarca.
Non teño fame, grazas.
Espera, que acabas de dicir?
O axente James De Marco da DEA fíxome unha visita onte.
- Estábame esperando no Lincoln. - Que?
- Onde estabas? - Non é culpa del.
Non ía facer nada á luz do día.
- Que quería? - Asustarme.
Non quere que indague no caso de Hector.
E non funcionou, claro.
Á parte diso, vou ir un paso máis alá.
De que falas?
Imos ter un novo cliente.
Hector Moya.
Dígocho doutro xeito.
Pero de que carallo me estás falando?
O recurso habeas de Moya e o xuízo de Julian están conectados.
É un caso.
De Marco obrigou a Glory a poñer esa arma.
De Marco pensou que nunca lle salpicaría.
E soubo que citaron a Glory para que falase.
E se decidiu que calase para sempre?
A ver, iso ten sentido, pero hai que demostralo.
Si, e a mellor maneira é usar o caso de Hector Moya
e poñer a De Marco como sospeitoso.
Teño que convencer a Moya de que me contrate.
E como?
Vouno ver mañá.
Mickey, é un disparate, unha tolería.
Unha barbaridade. Queres que siga?
Vas xunta o xefe dun cártel que te odia
porque o metiches no cárcere para ser o seu avogado?
Si, exacto.
Hai que descubrir que pasou a noite que mataron a Glory
e como encaixa Neil Bishop.
Estivemos buscando unha conexión entre Bishop e Hector Moya.
Se cadra hai que buscala entre Bishop e De Marco.
Falei cun tipo que antes cosía os narcos.
Faloume dun par de antigos asasinatos do cártel no val
cos que pode estar relacionado Bishop.
Mencionou a De Marco?
Non, pero se é de droga,
parece lóxico que a DEA puidese estar involucrada.
Hai que atopar o caso de Bishop en que puidesen coincidir.
A policía non che vai dar en bandexa os arquivos de Bishop.
E aínda presentando unha solicitude, tardará meses.
Ordes de rexistro.
Cando se presentan, son de dominio público,
e pódese buscar o nome de Bishop.
Hai que cruzar referencias.
- Facémolo Lorna e eu. - Ben.
Eddie, non fagas plans mañá. Imos a Victorville.
Xenial, levarei refrixerios.
Unha cousa máis.
E hai máis.
Estiven lendo a transcrición do xuízo de Moya.
A pistola que lle puxo Glory é dunha tenda das Vegas.
O dono chámase Budwin Dell.
Dixo no xuízo de Moya que lle vendeu a pistola a el.
- Un conto. - Podédelo mirar hoxe?
Teño que levarlle algo a Hector.
Se marcho agora podo estar nas Vegas á tardiña.
Espero que saibas que fas.
Estaste metendo en camisas de once varas.
Temos dous clientes:
Julian, que pagará por un asasinato que non cometeu
a non ser que o defendamos, e Glory Days.
Usárona e acabaron con ela,
e debémoslle descubrir quen e por que.
Veña, a traballar.
Veña, e fóra.
É mellor que marche antes de haxa tráfico.
Lévame ás Vegas contigo.
Ou a Reno.
Ou a algures fóra deste bufete.
Miña nai.
Es todo músculo.
Come.
Un só.
Grazas, Jessica.
ORDE DE REXISTRO E DECLARACIÓN XURADA
PRODUCIÓNS OFF BEAT QUINCE MIL DÓLARES PARA LETTS DANCE, S.L.
Hostia.
Que pasa?
Mickey ten que ver isto.
É do noso caso?
Non é do noso caso.
Ola!
Estaba mirando os antigos informes de homicidios, como dixen,
e non estaba vendo o programa de Kelly e Mark.
Estaba de fondo mentres facía o meu traballo.
Seica me parezo a Kelly.
A ver, é moi guapa.
Iso non é o importante, o que importa é isto.
Apuñalan e matan unha veciña de Silver Lake nun sendeiro próximo.
O suposto agresor?
O seu exmarido, que se declarara culpable de malos tratos,
pero tiña un permiso temporal.
- Seguiremos... - Hostia.
Sabíalo?
Non, cancelou a cea de onte.
Agora xa sabes por que. Vala chamar, non?
Non, non quería verme, Lorna.
Mickey, debe estar moi desgustada.
Deberías chamala.
Que?
Non sei, Lorna, parece algo propio dun mozo.
Deixoume moi claro que non quería iso.
Cada vez que insisto algo, apártame.
Non quero abafala.
Miña nai, cantos anos tes?
Cancela a cea e non preguntas por que?
Mandeille unha cariña co polgar levantado.
- O polgar levantado? - Si.
Sabes que iso é pasivo-agresivo, non?
Como que pasivo-agresivo? Significa "vale".
Para os novos non.
Mira,
Mickey, creo que che gusta máis do que queres admitir.
E creo que a ela lle gustas máis do que admite.
Eh.
Chámaa.
Son Andrea Freemann, deixa unha mensaxe.
Se tes sorte, chámote.
Ola, Andy. Son eu, Mickey Haller.
Escoita, vin as novas, e síntoo moito.
Só quero que saibas
que estou aquí se necesitas falar
ou se necesitas calquera cousa, vale?
Eu...
Espero que esteas ben.
Chámame, Andy. Adeus.
Merda.
CHAMADA PERDIDA
ARQUIVO DE VOZ
Andrea.
- Vanessa. - Estás ben?
Sobrevivirei. Como imos co caso Shelby?
A defensa solicitou máis probas.
Os correos do congresista.
Xa lles demos os correos co seu cliente.
Queren segredos de Estado?
Non sei, pero o xuíz Swidler convocou unha vista mañá.
Moi ben.
Redacta un memorando e menciona a xurisprudencia pertinente.
Quen é?
O pai de Deborah Glass.
Sinto moito...
a súa perda.
Se hai algo que a Fiscalía ou eu poidamos facer...
Grazas.
Teño que ir identificala.
Non puiden.
- Quere ir con alguén? - Non.
Ten fillos, señora Freemann?
Non.
Debbie e eu non estivemos sempre unidos.
Sobre todo tras a morte de súa nai.
Ás veces creo que casou con ese animal para facerme dano.
Logo de deixalo,
recuperamos a relación.
Estivo ben.
Moi ben.
Agora...
É que non entendo
por que o deixaron saír.
É un acordo habitual
cando se declaran culpables.
Permítenlles saír para un obxectivo concreto,
pero só se o aproba o xuíz.
O funeral dun familiar.
Estaba aterrada.
Dixo que ía marchar do estado se non o encarceraban.
Díxenlle...
Díxenlle que non se preocupase,
que estaría protexida.
ARMAS E TÁCTICAS DELL
Unha Desert Eagle, boa elección.
Ten máis potencia ca unha Magnum e a comodidade dunha semiautomática.
É preciosa, eh.
Algo simple para o meu gusto.
Tes algo con máis estilo?
É o único modelo que temos, pero podemos personalizala.
Unha caveira ou o que queiras.
Sei de alguén que levou unha Desert Eagle personalizada desta tenda.
De feito,
é esa.
Sóache?
Quen hostia es?
Unha parte interesada
que traballa para un avogado que defende un acusado de asasinato.
E que ten que ver comigo?
Testificaches que lle vendiches a pistola
a este home
cun carné de conducir de Arizona
a nome de Reynaldo Santé.
Pero non se chama así, verdade?
Chámase Hector Moya. Seguro que xa che soa.
Meu, o que declarei era certo.
Cres que quero involucrarme no caso dun cártel?
Son un pequeno empresario que intenta amañarse.
Iso é o que me choca.
Hector Moya pode conseguir unha pistola onde queira.
Por que ía comprar unha pistola aquí?
Non é o mellor sitio para anoxarme.
E se non tes placa, non teño nada máis que dicir.
Fai favor de saír da miña tenda.
- Grazas. - De nada.
Levas nas Vegas unha hora e xa me enganas?
É a muller de Budwin Dell.
El está limpo, quero que comprobes os antecedentes dela.
Budwin foi... de todo menos cooperativo.
Se mente por De Marco, ten que haber unha razón.
Non necesito comprobar os antecedentes para saber que leva un Peekaboo.
Que é iso? O bolso? Tan caro é?
Se é auténtico.
O peche ten boa pinta, penso que pode selo.
Canto?
Sete ou oito mil.
Pero dependendo de se é vintage ou do material,
podería valer ata 30.
Trinta mil?
É un bolso, non podes vivir nel.
Eu preferiría ter unha casa,
pero non me molestaría ter un Fendi.
Para cando o necesitas?
Se é antes de que a moto se converta nunha cabaza, mellor.
Que misterioso.
Vale, quérote, abur.
Tiven que apagar o móbil.
Non paraba.
Intentei centrarme no traballo, pero...
Tiven que falar co pai de Deborah Glass.
Veu desde Ohio.
Perdeu a súa única filla.
Andy, síntoo moito, pero non é culpa túa.
Non.
Non me digas que non é culpa miña.
Non o é.
O seu marido saíu baixo fianza, non?
Que? Cóntamo, Andy, que pasa?
Non lle contei...
isto a ninguén.
Cagueina.
Ben cagada.
O marido de Deborah Glass saíu coa exención Cruz
e eu tiña que chamala e informala.
Non...
Hostia, Andy.
Estaba a piques de chamala.
E Suarez veu ao meu despacho
e empezou a falarme dun ascenso.
Xefa de Delitos Graves.
Tivemos unha reunión de persoal
e logo... esquecinme.
Perdín a noción do tempo, Mickey. Non a chamei.
Se a avisase, tería tomado precaucións.
Puido ter saído da cidade, cambiar a rutina...
E se cadra non tería feito nada diso. Non podes sabelo.
Veña, non te fagas iso, Andy.
Cometiches un erro.
Non podías telo previsto.
Oxalá o puidese crer.
O noso traballo é complicado.
Involucrámonos moito.
Faime caso, estame pasando agora.
Pero somos avogados, non superheroes.
Ás veces imos cometer erros.
Cometerás erros ti.
Esa é a Andy que coñezo.
Se cadra é o primeiro e último erro.
Eh, é de balde.
Atención todos, aí van os dados.
Veña, nove!
Un sete, perde.
Aposten.
CASINO WILD WEST
Ai, que mal sabe.
Tes algo máis forte, Amber?
Se queres bebidas máis fortes, págaas na barra.
E se non busco de beber?
No aparcadoiro.
Na entrada de empregados en 30 minutos.
Arreda da porta, hai cámaras.
E el que fai?
Pensas que son parva? Non me van estafar.
Douscentos por unha, 350 polas dúas.
En serio?
Xa vexo como é que tes ese bolso tan caro.
Vés facer un trato ou un chiste?
Nada diso.
Investigo un falso testemuño que deu a túa media laranxa
nun xuízo hai un par de anos.
Vale, acabouse.
E sexas quen sexas, podes ir á merda.
James De Marco.
Tenche controlada, non si? Queres librarte del?
Fala comigo.
Anda, madrugaches.
Teño unha vista preliminar e teño que ir á casa cambiarme.
Podes pedir un aprazamento.
Colle o día libre.
Es un amor, Mickey, pero...
estou ben, prométoo.
Ademais o mellor é que volva a traballar.
Estou a gusto alí.
Vale, e se vés hoxe á noite?
Quedamos aquí, vemos un filme e facemos pipocas.
No microondas non, fágoos na tixola, con manteiga.
É moi anticuado.
E moi...
caseiro.
Que che parece?
Non o odio.
Chámote logo.
Ola?
Ola, Lorna, hai café quente.
Que ben. Que fas aquí tan cedo?
Quería adiantar traballo cos casos de Bishop.
Limiteino ao val, imprimín as ordes de rexistro
e metinas nesas carpetas.
Busquei en arquivos do xornal
asasinatos en que Bishop foi o inspector xefe.
En serio?
Mira isto.
Dixen eu: de cantos asasinatos estamos a falar?
Pois de moitos.
Estes son todos no val?
Debedes telo en conta antes de comprar unha casa.
Chatolas vermellas: asasinatos. Azuis: con roubo. Verdes: por drogas.
Numerei os casos e metinos nunha folla de cálculo
para facilitar a busca.
Fixeches todo esta mañá?
Non podía durmir e vin moi cedo.
A que hora?
Vale, se cadra non fun á casa.
Izzy, estás ben?
Quince mil? De que é isto?
Subarrendeille o estudio ao programa de Cat.
E iso por que é un problema?
Pensei que recuperara a miña paixón, non que ía ser rendeira.
Ás veces sinto que a vida me supera.
Se cadra debo esquecer esa versión de min.
Ou se cadra tes que descubrir como recuperala.
E conseguiralo. Só tes que esperar o momento.
É o que di Eddie que di LeBron, non si?
Vale, a ver.
Volvamos aos asasinatos!
Resulta que o noso amigo De Marco segue un patrón.
Usa a placa para meter xente en problemas
e logo obrígaos a facer o traballo sucio.
Lorna descubriu que a Amber Dell
detivérana hai uns anos por posesión de drogas.
Cando se involucrou a DEA,
o caso arquivouse.
A ver se adiviño: porque o marido mentiu sobre a pistola no xuízo de Moya.
Bingo. Pero non sei se quererá declarar neste caso.
E se intentas obrigala, as cousas poden poñerse feas.
Preocúpate diso despois.
Podo usalo para convencer a Moya.
Bo traballo.
De nada. Boa sorte.
Ah, Mick.
Dime.
Ten coidado, si?
Si, sempre.
Ten fame?
Non, grazas.
Seguro? Teño algo para que se calme.
Iso xa o oín antes.
Bocadillo de ovo e touciño de Bagel Broker.
Seica é o mellor dos Ánxeles.
Non preguntei na oficina porque acabaría nun debate.
Sodes moi intensos coa comida.
Somos, si.
Escoite.
Cando cheguemos,
se non lle importa e lle dá igual,
eu prefiro esperar no coche.
Os cárceres danme medo.
Non te culpo, Eddie. Se puidese, eu tamén esperaría no coche.
Aos seis anos, miña nai levoume a visitar o meu primo Jorge.
Non paraba de pedirlle cartos a miña nai para a máquina.
Comín unhas cinco bolsas de Fritos. Agora non podo nin cheiralos.
Podo preguntarlle algo?
O que queiras.
O Hector Moya este. Seguro que o quere axudar a saír?
Non me queda outra, Eddie.
Teño que axudar a Moya para axudar a Julian. O caso depende diso.
Os tipos coma Moya dannos mala fama.
A xente xa cre que os latinos son criminais.
Mira, Hector Moya non é un anxo,
pero iso non cambia que o incriminaron.
Se alguén vai ao cárcere de por vida,
que sexa por un crime que cometeu.
Na maioría dos casos. Pero neste, que máis ten?
O meu traballo é así.
Por iso son avogado defensor.
Que tal está?
Incrible. Non llo digas a Lorna.
Dirá que o de Maury's é mellor.
Fixémoslle diversas solicitudes á Fiscalía, señoría.
E malia que entregaron parte do material,
non cumpriron plenamente coas súas obrigacións.
A señora Freemann afirma que existe certa confidencialidade gobernamental,
pero o caso Hill deixa perfectamente claro
que, de non ser necesario aplicar a lei,
non hai excepción para ocultarlle probas á defensa.
Señoría, non é máis
que un intento da Fiscalía para atrasalo.
Se a señora Freemann ten unha explicación para esta obstrución,
que comparta o razoamento coa sala,
pero sospeito que é porque estivo...
Sra. Freemann, algo que dicir?
Sra. Freemann?
Está ben?
Receso de dez minutos.
Andrea, estás ben?
Se ten máis de 70 dólares en efectivo, ten que deixalos aquí.
Chaqueta, cinto e xoias que poidan saltar no detector.
Enganche isto no cinto.
Se sente que a súa vida corre perigo, arrínqueo e iremos.
E se chegan tarde?
Abran!
Ola, Sly, canto tempo.
Non abondo.
Bonito traxe.
Non podo dicir o mesmo.
Como o levas aquí?
Ben,
tiña clientes que o levaban ben.
Pensei que era mellor que estar na rúa. Comida, roupa limpa, cama.
Xa.
- Tiven clientes así. - Eu non son un deles.
Este sitio é un puto inferno.
Sempre tiña unha mesa reservada en Water Grill.
Estraño esas pequenas cousas.
Xa.
Canto che queda?
Pois mira, 341 días, pero quen leva a conta?
Púidencho ter dito ao momento, pero...
estou máis tranquilo.
Dixécheslle a Hector Moya que me ía unir ao equipo?
Si, a verdade é que si. Dixo que decidise eu.
- De veras? - Si.
Fálame del logo. Como chegaches a ser o seu asesor?
A ver, de momento son o único avogado aquí.
Díxome que lle tenderan unha trampa e se o podía axudar.
Criches a súa historia?
Mira,
admitiu o da fariña.
E moitas outras cousas que non nos interesan,
pero asegura que a pistola non é del.
Por que ía mentir?
E díxoche quen foi?
Pensa que foron os polis.
Logo detívoo a Policía.
Despois do teu trato coa Fiscalía.
Seguro que esa parte a lembras ben.
Pero Hector non o sabía. Só que entraron na súa casa
e atoparon coca e unha pistola.
Os federais tomaron o mando
e nun chiscar de ollos metérono no caldeiro de por vida.
E en que momento decidiu que Glory Days estaba implicada?
Fun eu.
Preguntei o que o parvo do seu avogado non preguntara.
Quen tiña acceso?
Resulta que esa rapaza non foi a única puta que visitou a Hector.
- Trina Trixxx. - Si, entre outras.
Un amigo buscou os nomes na Policía
e Glory foi a única que mataron tres días antes de colleren a Hector.
Que saibas que a Hector caíalle ben Glory.
Non cría que o delatase.
Eu supuxen que non lle quedou outra, e non polos cargos.
Alguén lle apertaba as costuras. A el tamén lle encaixaba.
De Marco.
E como localizaches a Glory
e a citaches? Mudouse, cambiou de nome...
O meu fillo non é inútil de todo.
Colleu a foto da detención e mirou nas páxinas de prostitutas.
Levoulle un par de días, pero atopouna.
Trouxo a foto da nova páxina, e Hector identificouna.
E cando a citaches?
Diso encargouse o meu fillo.
Si, baixo a túa supervisión.
Canto pasou entre a citación e o asasinato?
Sobre unha semana.
O meu cliente non a matou, Sly, fuches ti.
Ti mais o teu fillo, ao darlle a citación.
- De Marco non deixou que declarase. - Non son parvo.
A citación foi baixo segredo de sumario.
Si, e a Glory matárona unha semana despois.
Ou o teu fillo non sabe que significa
ou metícheste na boca do lobo.
- Non sabes de que falas. - Seino ben, e ti tamén.
Sei que falsificastes a citación de Kendall.
Preocupábache De Marco,
así que pensastes en falsificar unha citación
para que non o soubese.
Estivestes involucrados desde o principio.
Sabes que, Haller? Vai rañala.
Que che parece?
E esquécete de Moya, non o vas ver.
Senta, Sly, non acabei.
Se marchas, prométoche
que o Colexio de Avogados vai acabar co teu Mini-Eu.
E de paso se cadra tamén quedas aquí máis tempo.
Que che parece?
Uns anos máis de pan branco con mortadela
todos os santos días?
Si que es un cabrón.
Son un cabrón, si.
Sobre todo cun cliente inocente acusado de asasinato.
Sly, sabes que o teu fillo non está á altura.
Non sen axuda.
Veña.
Acabou?
Si.
Eu non.
El.
Vamos.
Abran!
Boa sorte.
Abur, amigo.
Xa non o vai necesitar.
Tranquilo, señor Haller.
Como podes ver, teño certos privilexios.
Estás a salvo comigo.
Grazas.
Hai seis meses o meu plan era matarte de forma moi dolorosa.
A ti e a Glory Days.
E cóntoche isto
porque só un parvo pensaría que non tiña motivo.
Pero non fun eu.
Se o fixese, teriades desaparecido os dous.
Daquela supoño que non fuches ti quen me deixou a serpe na cama?
Nunca foi o meu estilo.
Pero deixas un corpo no deserto
e nunca sabes que vai ser del, a que non?
Logo alguén saca unha foto
e acabas cun alcume que nunca pediches.
Que saibas
que o ano pasado facía o meu traballo.
Defendín o meu cliente o mellor que puiden.
As túas normas, as túas leis.
Aquí un acusón é un acusón.
E os acusóns desaparecen.
E ás veces os avogados tamén.
E agora parece que me vés axudar.
Máis ben necesitas ti a miña axuda.
A pistola do teu cuarto
non era túa e podo demostralo.
Puto mentireiro.
Si, mentiu. James De Marco colleu a súa muller con cocaína.
En lugar de metela no cárcere, éralle máis valiosa se lle debía unha.
Usa a xente.
Tratas con xente que xoga a un xogo moi perigoso, Haller.
Sabes que hai riscos?
Sei que a xente que che fixo isto
fará o que sexa para ocultar a verdade.
Por iso mataron a Glory Days
e temos que ter moito coidado ata podermos ir a xuízo.
Unha vez alí,
seralles máis difícil agocharse tras as placas.
Terán que dar a cara e responder.
Gloria.
Era importante para ti?
Intentei axudala durante un tempo, pero non o conseguín.
O importante é que teño un cliente no cárcere
acusado de matala, e non foi el.
Non o decepcionarei.
Axúdame e prometo que che axudarei.
Paréceche?
Hector, sabes que porcentaxe de recursos habeas corpus
acaban liberando o prisioneiro?
O 1,8 %.
Sylvester non mo dixo.
Sylvester xa non é avogado, enténdelo?
Significa dúas cousas.
Unha, que o que lle digas non está protexido.
Non hai privilexio avogado-cliente porque non é avogado.
E dúas, que o teu avogado é o fillo de Sylvester,
que non ten nin idea do que fai.
Sen min non tes posibilidades.
Que necesitas de min?
A verdade.
A policía atopou un carné falso a nome de Reynaldo Santé
na casa de alugueiro.
No xuízo dixeches que o puxeron coa arma,
pero non é certo, non?
O carné era meu, a pistola non.
E usaches ese carné noutras viaxes aos Ánxeles?
Si.
E coñeceras a Glory Days e a Trina Trixxx noutras viaxes?
Antes de delatarme,
Gloria era a miña favorita.
Moi ben.
Iso é todo.
Supoñendo que temos un trato.
Temos un trato.
Moi ben. Ten coidado.
Esta xente fará o que sexa
para ocultar a verdade.
Señor Haller,
estou protexido.
Teño ollos que me coidan todo o tempo.
Esperemos que vostede tamén.
Moi ben, estamos en contacto.
PRISIÓN FEDERAL DE VICTORVILLE VISITANTE
Chamaches a Mickey Haller. Deixa unha mensaxe.
Ola, son Andy.
Hoxe non podo ir.
Xa cho explicarei... cando te vexa.
Vale?
Moi ben.
Adeus.
Lin tantas que xa non sei que leo.
A palabra "citación" debía ser ilegal. Cada vez que a vexo, é peor.
- Necesito máis café. - Xa vou eu.
Aínda que é un fastío,
tería sido moito peor se non adiantases traballo.
Agradézocho moito.
E es moi organizada.
Lisa era a miña Simpson favorita.
Un talento oculto.
Montgomery e Victory.
Pode ser este. Houbo un dobre asasinato
na avenida Montgomery preto do lago Balboa.
Dous presuntos narcos que alugaban unha casa.
Mira o inspector do caso.
Ola, señor Bishop.
Non pecharon o caso, pero isto tamén saíu nos xornais.
Bingo.
Alguén dixo "bingo"?
Cisco!
Non marchaches coa camareira.
Só teño olliños para ti.
É unha boa nova?
Cremos ter a conexión entre Bishop e De Marco.
E ti sabes como contentarme.
Unha cousiña que che trouxen das Vegas.
Será falso.
É, pero á parte de ti, ninguén o nota.
Nin me importa.
- Que hai na outra bolsa? - Algo para Izzy.
Non é o meu estilo.
Ten unha pouca fe.
Coñécesme.
- Grazas. - A ver que tendes.
Si.
Ben...
E onde está Jorge?
Que?
O primo que visitaches no cárcere cando tiñas seis anos.
Ah, alegraralle saber que foi por bo camiño.
É mecánico en Vernon. Está casado e non ten fillos.
Viaxan todo o tempo.
O ano que vén vou con eles a Costa Rica.
Que ben, Eddie.
Sinto o que dixen, señor Haller.
Sei que non axudaría a Moya se non o pensase ben.
Lorna, conseguino. Hector Moya aceptou. Temos que...
Vale, moi ben. Atopamos a conexión entre Bishop e De Marco.
En serio?
Moi en serio.
A DEA traballou nun dobre asasinato no val
en que traballou Bishop.
O meu contacto na Policía confirmou que De Marco era o enlace.
Ben. Demostramos a conexión de hai anos,
pero hai que demostrar que aínda a hai.
Si, pero ese é problema de mañá.
Necesitamos descansar. Izzy non foi á casa.
Non hai tempo para descansar.
Bishop non puido seguir a Glory só.
De Marco tivo que estar implicado.
Hai que saber que pasou.
Vale, investigarémolo,
pero vou pedir moito sushi, e valo pagar ti.
Si, tanto ten.
A liberdade de Julian e a súa vida dependen diso.
- Sr. Haller. - Agora non.
Chegaremos sobre as seis.
- Señor Haller! - Agora non, Eddie. Que?
Mickey?
Mickey, estás ben?
Mickey?
Que pasou?
Mickey!
Contéstame!
Eddie!
Eddie.
BASEADO NAS NOVELAS DE MICHAEL CONNELLY
Subtítulos: María Suárez Seijas